wickkiey/tamil-wikipedia-chunked huggingface dataset:
# தமிழ்நாடு பாடநூல் மற்றும் கல்வியியல் பணிகள் கழகம்

## வரலாறு

இக்கழகம் 1970 இல் மார்ச் 4 ஆம் திகதி, **தமிழ்நாடு பாடநூல் சங்கம்** (*Tamilnadu Textbook Society*) என்னும் பெயரில் சங்கங்களின் பதிவு சட்டத்தின் கீழ் (பதிவு எண்:1850) தமிழக அரசால் துவக்கப்பட்டது. பின்னர் 1993 ஆம் ஆண்டில் *தமிழ்நாடு பாடநூல் கழகம்* என பெயர்மாற்றம் செய்யப்பட்டது. செப்டம்பர் 06, 2013 இலிருந்து *தமிழ்நாடு பாடநூல் மற்றும் கல்வியியல் பணிகள் கழகம்* என்ற பெயரில் செயற்பட்டு வருகிறது (பதிவு எண் G.O.(Ms)No.178). தமிழ்நாடு அரசு மூலம் அமைக்கப்படும் ஆளுநர் குழுவின் கீழ் இயங்குகிறது. தமிழ்நாடு பள்ளிக் கல்வித்துறையின் அமைச்சர் இக்கழகத்தின் தலைவராவார். தற்போது திண்டுக்கல் ஐ. லியோனி தலைவராக உள்ளார்.
# தமிழ்நாடு பாடநூல் மற்றும் கல்வியியல் பணிகள் கழகம்

## பாடநூல் தயாரிப்பு

தமிழ்நாடு பாடநூல் மற்றும் கல்வியியல் பணிகள் கழகம் பாடநூல்களை அச்சடித்து, தமிழ்நாடு மற்றும் புதுச்சேரிக்கும் வழங்கி வருகிறது. இக்கழகம் மூலம் அச்சிடப்படும் பாடநூல்கள், அரசு மற்றும் அரசுதவிபெறும் பள்ளிகளுக்கு இலவசமாகவும், தனியார் பள்ளிகளுக்கு அரசு நிர்ணயிக்கும் விலையிலும் வழங்கப்படுகின்றன. ஒன்றாம் வகுப்பு முதல் பன்னிரண்டாம் வகுப்பு வரை தமிழ் மற்றும் ஆங்கில வழிப் பாடநூல்கள், சிறுபான்மை மொழிப் பாடநூல்கள், மேனிலைப் பள்ளிக்கான தொழிற்கல்விப் பாடப்புத்தகங்கள், ஆசிரியர் பட்டயப் பயிற்சிக்கான பாடப்புத்தகங்கள் மற்றும் பல்நுட்பக் கல்லூரிக்கான பாடப் புத்தகங்கள் ஆகியவற்றைத் தயாரிக்கின்றது.
# தமிழ்நாடு பாடநூல் மற்றும் கல்வியியல் பணிகள் கழகம்

## இதர பணிகள்

1960 கள் மற்றும் 1970 களில் வெளிவந்த பாடநூல்களை மீட்டுருவாக்கம் செய்து இணையத்தில் கொண்டுவரும் ஐந்தாண்டுத் திட்டத்தை 2017 இல் தொடங்கியது. இவ்வமைப்பு துறைசார்ந்த நூல்களாக சுமார் 900 நூல்களைப் பதிப்பித்திருந்தாலும் இப்போது சேகரித்தவற்றிலிருந்து 636 நூல்களை இத்திட்டத்தில் மறுபதிப்பு செய்துள்ளது.  
பென்குயின் பதிப்பகம் 1980 களில் வெளியிட்ட திருக்குறளின் மொழிபெயர்ப்புப் புத்தகத்தையும், ஒக்ஸ்போர்ட் பல்கலைக்கழகப் பதிப்பகம் 2012 இல் வெளியிட்ட சி. சு. செல்லப்பாவின், *வாடிவாசல்* மொழிபெயர்ப்புப் புத்தகத்தையும் மறுபதிப்பு செய்துள்ளது. மேலும் தி. ஜானகிராமனின், *செம்பருத்தி* மற்றும் *கரிசல் கதைகள்* புத்தகத்தையும், ராஜம் கிருஷ்ணனின், *சுழலில் மிதக்கும் தீபங்கள்*, நீல பத்மநாபனின், ‘தலைமுறைகள்’ ஆகிய நூல்களை ஆங்கிலத்தில் மொழிபெயர்த்து வெளியிட்டுள்ளது.
மேலும் *சிலப்பதிகாரம்*, *அறியப்படாத தமிழகம்*, 26 தலித் சிறுகதைகள் உள்ளிட்ட நூல்கள் மொழிபெயர்க்கப்பட்டு வருகின்றன.
# மலாபோ

**மலாபோ** (, ) என்பது எக்குவடோரியல் கினியின் தலைநகரமும், பயோக்கோ நோர்ட்டின் மாகாணமும் ஆகும். இது புபிஸ் என முக்காலத்தில் அழைக்கப்பட்ட பயோகோ தீவின் வடக்கு கடற்கரைப் பகுதியில் அமைந்துள்ளது. இதன் மக்கள் தொகை அண்ணளவாக 187,302 குடிகளைக் கொண்டுள்ளது.
# மலாபோ

## காலநிலை

மலாபோ வெப்பமண்டல பருவகால காலநிலையைக் கொண்டுள்ளது.  
</div>
# ஊராட்சி ஒன்றிய ஆரம்பப் பள்ளி, ஊத்துக்குளி

தமிழ்நாட்டின் திருப்பூர் மாவட்டத்தைச் சேர்ந்த **ஊத்துக்குளி ஊராட்சி ஒன்றிய ஆரம்பப் பள்ளி** ஒரு அரசுப் பள்ளி. இப்பள்ளி நூறாண்டுகளைக் கடந்துள்ளது. 2010ஆம் ஆண்டின் மாநிலச் சிறந்த பள்ளிக்கான விருது, காமராசர் விருது (பள்ளிக்கல்வித் துறை), மாவட்ட அளவில் சிறந்த பள்ளிக்கான இந்தியச் சுடர் விருது ஆகிய விருதுகளைப் பெற்றுள்ளது. இப்பள்ளியில் தமிழ் மற்றும் ஆங்கில வழிக் கல்வி உண்டு. 6 ஆசிரியர்கள் பணிபுரியும் இப்பள்ளியில் 234 மாணவர்கள் படிக்கின்றனர். இப்பள்ளி மாதிரிப் பள்ளியாகவும் செயற்படுகிறது.
# கஜபதி பேரரசு

**கஜபதி பேரரசு** (Gajapati Kingdom) (ஆட்சி காலம்: 1434 முதல் 1541 முடிய), இந்தியாவின் கட்டக் நகரத்தை தலைநகராகக் கொண்டு, தற்கால ஒடிசா, மேற்கு வங்காளம், தெற்கு பிகார், ஆந்திரம், மத்திய - கிழக்கு மத்தியப் பிரதேசத்தின் கிழக்கு மற்றும் மத்தியப் பகுதிகளை 1434 முதல் 1541 முடிய ஆண்ட, மத்தியகால இந்து பேரராசாகும்.  
கஜபதி பேரரசை 1434இல் நிறுவிய கபிலேந்திரா தேவன், 1434 முதல் 1466 முடிய பேரரசை ஆண்டார். கஜபதி பேரரசர்களில் சிறப்பானவர்கள், புருசோத்தம தேவன் (1466 - 1497) மற்றும் பிரதாப ருத்திர தேவன் (1497-1540). கடைசிப் பேரரசன் ககாருவத் தேவனை 1541இல், கோவிந்த வித்தியாதரன் என்பவன் கொன்று *போய் குல* அரசை (Bhoi dynasty) நிறுவினான்.  
*கஜபதி* எனில் பெரும் யானைப் படைகளை கொண்ட அரசன் என்று பொருள்.  
புரி தேர்த் திருவிழாவின் போது, கஜபதி பேரரசின் வழித்தோன்றல்களுக்கு இன்றளவும், கோயில் சார்பாக மரியாதை செய்யப்படுகிறது.  
கஜபதி பேரரசை கௌரவிக்கும் வகையில் ஒடிசா அரசு ஒரு மாவட்டத்திற்கு கஜபதி மாவட்டம் என்று பெயரிட்டுள்ளது.
# கஜபதி பேரரசு

## கஜபதி பேரரசின் ஆட்சியாளர்கள்

1. கபிலேந்திர தேவன் (1434–70)
1. புருசோத்தம தேவன் (1470–1497)
1. பிரதாப ருத்திரத் தேவன் (1497–1540)
1. கழுவத்தேவன் (1540–41)
1. ககாருவத் தேவன் (1541)
# அதரகுளிய கல்வெட்டு

**அதரகுளிய கல்வெட்டு**, இலங்கையின் புத்தளம் மாவட்டத்தில் ஏரியாவ என்னும் ஊரைக் சேர்ந்த அதரகுளிய என்னும் இடத்தில் உள்ள ஒரு தமிழ்க் கல்வெட்டு ஆகும். இதை முதன்முதலாக தென்னிந்தியாவின் புகழ்பெற்ற கல்வெட்டியலாளர் கிருஷ்ண சாஸ்திரி இந்தக் கல்வெட்டை வாசித்து வெளியிட்டார். இது அஞ்ஞூற்றுவன் அம்பலம் என்னும் வணிக அமைப்பைப் பற்றியது. இதில் தமிழ் எழுத்துக்களுடன் வட்டெழுத்துக்களும் கலந்து எழுதப்பட்டிருப்பதாகத் தெரிகிறது. வட்டெழுத்துக்கள் கலந்து எழுதப்பட்டு இலங்கையில் கிடைத்த ஒரே கல்வெட்டு இதுவே.
# அதரகுளிய கல்வெட்டு

## காலம்

இக்கல்வெட்டில் வரும் "இராசேந்திர சோழற்கியாண்டு.." என்னும் தொடரின் மூலம் இது இராசேந்திர சோழன் காலத்துக்கு உரியது என்பது தெளிவாகிறது. ஆனாலும், ஆட்சியாண்டு தொடர்பான தகவல்கள் வாசிக்க முடியாதபடி சிதைந்து விட்டமையால் கல்வெட்டின் சரியான காலத்தைக் கணிக்க முடியவில்லை.
# அதரகுளிய கல்வெட்டு

## உள்ளடக்கம்

இது அஞ்ஞூற்றுவன் அம்பலம் என்னும் வணிகக் குழுவோது தொடர்பான ஏதோ ஒரு விடயம் பற்றியது என்பதை மட்டுமே தெளிவாகக் கூறக்கூடியதாக உள்ளது.
# தங்கம் ஓரயோடைடு

**தங்கம் ஓரயோடைடு** *(Gold monoiodide)* என்பது AuI என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்கம் மற்றும் அயோடின் சேர்ந்து உருவாகும் இச்சேர்மம் மட்டுமே தங்கத்தின் ஈரிணை அயோடைடு ஆகும். வணிக ரீதியாகவும் இது கிடைக்கிறது. தங்கம் மற்றும் அயோடினை ஒரு மூடிய குழாயில் இட்டு 120° செ வெப்பநிலைக்கு நீண்ட நாட்களுக்குச் சூடுபடுத்தினால் இச்சேர்மத்தைத் தயாரிக்கலாம். சூடான நீருடன் சேர்த்து சூடாக்கினால் இச்சேர்மம் சிதைவடைகிறது. ஆனால் இதனுடன் தொடர்புடைய அணைவுச் சேர்மங்கள் நிலைப்புத் தன்மையுடன் காணப்படுகின்றன.
# பத்தினியார் மகிலங்குளம்

**பத்தினியார் மகிலங்குளம்** (*Pathiniyar Mahilankulam*) இலங்கையின் வட மாகாணத்தில் வவுனியா மாவட்டத்தில் தாண்டிக்குளம் கிராம அலுவலர் பிரிவில் வவுனியா பிரதேச செயலர் பிரிவில் அமைந்துள்ள ஓர் ஊர் ஆகும்.
# பத்தினியார் மகிலங்குளம்

## மக்கள்

2015 ஆம் ஆண்டுத் தரவுப்படி ஆண்கள் 259 பேரும் பெண்கள் 279 பேருமாகவும் சிறுவர்கள் 155 பேருமாக 161 குடும்பங்கள் உள்ளன. 3 பேர் விசேட தேவைகளுக்கு உட்பட்டவர்களும் உள்ளனர். இக் கிராமத்தில் பெரும்பாலானவர்கள் வேளாண்மையிலும் கால்நடை மேய்ப்பிலும் ஈடுபடுகின்றனர். இதைவிட அரசுப் பணியிலும் சிலர் பணியாற்றுகின்றனர். இக்கிராமத்தில் வேளாண்மையில் ஈடுபடுபவர்கள் இருந்தாலும் இக்கிராமத்தில் இவ்வசதிகள் இல்லை ஏனைய கிராமங்களிலேயே இவர்கள் சென்று வேளாண்மையில் ஈடுபடுகின்றனர்.
# பத்தினியார் மகிலங்குளம்

## பொது வசதிகள்

இவ்வூரில் உள்ளவர் அருகில் உள்ள தாண்டிக்குளம் பிரிமண்டு பாடசலையிலும் ஏனைய நகர்ப் பாடசலைகளிலும் கல்வி கற்கின்றனர். இவ்வூரில் பாடசாலைகள் இல்லை. இவ்வூரில் கமக்காரர் அமைப்பு, கிராம அபிவிருத்திச் சங்கம், மாதர் கிராம அபிவிருத்திச் சங்கம் ஆகிய அமைப்புகள் இயங்குகின்றன. இவ்வூரில் நொறுக்குத்தீனிச் தொழிற்சாலையும் அமைந்துள்ளது. இக்கிராமத்தில் பெரும்பாலானவர்களிடம் மலசலகூடம் உள்ளது. இக்கிராமத்தில் பொதுநோக்கு மண்டபமும் மயானமும் கோவில்களும் உள்ளன. இக்கிராமத்தில் மழைக்காலத்தில் நீர் வடிந்தோடாமையே பெரும் பிரச்சினையாக உள்ளது..
# ஒயார்சின்னக்குளம்

**ஒயார்சின்னக்குளம்** (*Oyarsinnakkulam*) இலங்கையின் வட மாகாணத்தில் வவுனியா மாவட்டத்தில் தாண்டிக்குளம் கிராம அலுவலர் பிரிவில் வவுனியா பிரதேச செயலர் பிரிவில் அமைந்துள்ள ஓர் ஊர் ஆகும்.
# ஒயார்சின்னக்குளம்

## மக்கள்

2015 ஆம் ஆண்டுத் தரவுப்படி ஆண்கள் 175 பேரும் பெண்கள் 185 பேருமாகவும் சிறுவர்கள் 108 பேருமாக 113 குடும்பங்கள் உள்ளன. 4 பேர் விசேட தேவைகளுக்கு உட்பட்டவர்களும் உள்ளனர். இக் கிராமத்தில் பெரும்பாலானவர்கள் வேளாண்மையில் ஈடுபடுகின்றனர் சிலர் அரசபணிகளிலும் உள்ளனர். இக்கிராமத்தில் வயற்காணிகளும் உண்டு
# ஒயார்சின்னக்குளம்

## பொது வசதிகள்

இக்கிராமத்தில் கிராம அபிவிருத்திச் சங்கம், மாதர் சங்கம், மாதர் சங்கம், மகளிர் அமைப்பு ஆகிய அமைப்புகள் உள்ளன. இவ்வூரில் உள்ளவர் அருகில் உள்ள தாண்டிக்குளம் பிரிமண்டு பாடசலையிலும் ஏனைய நகர்ப் பாடசலைகளிலும் கல்வி கற்கின்றனர். இக்கிராமத்தில் பெரும்பாலானவர்களிடம் மலசலகூடம் உள்ளது. இக்கிராமத்தில் மழைக்காலத்தில் நீர் வடிந்தோடாமையே பெரும் பிரச்சினையாக உள்ளது.
# ஆதிலாபாத் தொடருந்து நிலையம்

ஆதிலாபாத் தொடருந்து நிலையம், இந்திய மாநிலமான தெலுங்கானாவின் ஆதிலாபாத் மாவட்டத்திலுள்ள ஆதிலாபாத்தில் உள்ளது. இது தென்மத்திய ரயில்வே மண்டலத்தின் நாந்தேடு ரயில்வே கோட்டத்துக்கு உட்பட்டது.
# ஆதிலாபாத் தொடருந்து நிலையம்

## தொடர்வண்டிகள்

இந்த நிலையத்திற்கு வந்து செல்லும் வண்டிகள்.
# ஆதிலாபாத் தொடருந்து நிலையம்

## தொடர்வண்டிகள்

### கிளம்பும் வண்டிகள்

- ஹசூர் சாகிப் நாந்தேடு விரைவுவண்டி - 17409 - நாந்தேடு வரை
# ஆதிலாபாத் தொடருந்து நிலையம்

## தொடர்வண்டிகள்

### வந்து சேரும் வண்டிகள்

- ஆதிலாபாத் விரைவுவண்டி - 17410 - நாந்தேடு
- கிருஷ்ணா விரைவுவண்டி - 17405/17406 - திருப்பதி
# ஆதிலாபாத் தொடருந்து நிலையம்

## மேலும் பார்க்க

- இந்தியாவிலுள்ள தொடருந்து நிலையங்கள்
# மாணவர் முழக்கம்

**மாணவர் முழக்கம்** என்பது மலேசிய மாணவர்களுக்காக ஏற்பாடு செய்யப்படும் ஒரு தனிநபர் தமிழ்ப் பேச்சுப் போட்டி ஆகும். இந்தப் போட்டியை அஸ்ட்ரோ வானவில் தொலைக்காட்சியும் வணக்கம் மலேசியா நிறுவனமும் இணைந்து ஏற்பாடு செய்துள்ளன. "மாணவர்களின் பேச்சாற்றலோடு, அவர்களின் சிந்தனையாற்றலையும் சோதிக்கும் வகையில் அவர்கள் பேசிய தலைப்பை ஒட்டி கேள்விகளும் கேக்கப்படுகின்றன."  
மலேசியா, சிங்கப்பூர், இந்தியா, இலங்கை ஆகிய நாட்டு மாணவர்கள் கலந்து கொள்ளும் அனைத்துலக மாணவர் முழக்கப் போட்டிகளும் ஒழுங்குசெய்யப்படுகின்றன.
# சொற்சிலம்பம்

**சொற்சிலம்பம்** என்பது சிங்கப்பூர் தொடக்கக்கல்லூரி மாணவர்களுக்கான தேசிய அளவிலான தமிழ் விவாதப் போட்டி ஆகும். இந்தப் போட்டியினை "மக்கள் கழக நற்பணிப் பேரவை, வடமேற்கு இந்தியர் நற்பணிச் செயற் குழுக்கள், மீடியாகார்ப் நிறுவனத்தின் வசந்தம் தொலைக்காட்சி மற்றும் தேசிய தொடக்கக் கல்லூரி ஆகியவை இணைந்து" ஏற்பாடு செய்கின்றன. தொடக்க கல்வி மாணவர்களிடம் தமிழ் மீது ஆர்வத்தையும், தமிழ் பேச்சாற்றலையும் மேம்படுத்தும் நோக்கத்துடன் இந்தப் போட்டிகள் ஒழுங்குசெய்யப்படுகின்றன.
# பிசுமத்(III) அயோடைடு

பிசுமத்(III) அயோடைடு (Bismuth(III) iodide) என்பது BiI3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பிசுமத் மற்றும் அயோடின் சேர்ந்து உருவாகும் இச்சேர்மம் சாம்பல் கலந்த கருப்பு நிறத்தில் காணப்படுகிறது. முன்னர் இச்சேர்மம் பண்பறி பகுப்பாய்வில் பயன்படுத்தப்பட்டது
.
அறுகோணப் பக்க நெருக்கப் பொதிவு அணிக்கோவையில் நிரம்பியுள்ள அயோடைடு மையங்கள், மற்றும் மூன்றில் இரண்டு பங்கு எண்முக இடைவெளிகளில் நிரப்பியுள்ள பிசுமத் மையங்கள் ஆகியவற்றால் ஆன தெளிவான படிக அமைப்பை பிசுமத்(III) அயோடைடு ஏற்றுள்ளது
# பிசுமத்(III) அயோடைடு

## தயாரிப்பு

பிசுமத் தூள் மற்றும் அயோடினின் நெருங்கிய கலவையை சூடுபடுத்துவதால்: பிசுமத்(III) அயோடைடு உண்டாகிறது.  
:2Bi + 3I<sub>2</sub> → 2BiI<sub>3</sub>  
பிசுமத் ஆக்சைடை நீர்த்த ஐதரோ அயோடிக் அமிலத்துடன் சேர்த்து வினைப்படுத்துவதாலும் இதைத் தயாரிக்கலாம்:
:Bi<sub>2</sub>O<sub>3</sub>(s) + 6HI(aq) → 2BiI<sub>3</sub>(s) + 3H<sub>2</sub>O(l)
# பிசுமத்(III) அயோடைடு

## வினைகள்

பிசுமத்(III) அயோடைடு தண்ணீரில் கரைவதில்லை. இதனுடைய நீர்த்த கரைசலில் Bi3+ அயனிகள் உள்ளனவா என்பதை அயோடின் மூலமான பொட்டாசியம் அயோடைடைச் சேர்த்து சோதித்து அறிய முடியும். கருப்புநிற வீழ்படிவு தோன்றினால் கரைசலில் Bi3+ அயனிகள் இருப்பு உறுதிப்படுத்தப்படுகிறது.  
ஆலைடு வழங்கிகளுடன் சேர்த்து பிசுமத்(III) அயோடைடைச் சூடுபடுத்தினால் அயோடோ பிசுமத்(III) எதிர்மின் அயனிகள் உருவாகின்றன:
:2 NaI + BiI<sub>3</sub> → Na<sub>2</sub>[BiI<sub>5</sub>]
# கோபால்ட்(II) அயோடைடு

**கோபால்ட்(II) அயோடைடு அல்லது கோபால்டசயோடைடு** *(Cobalt(II) iodide or cobaltous iodide )* என்பது CoI<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CoI2 சேர்மத்தின் இரண்டு அமைப்பிலான வடிவங்கள் மற்றும் அறுநீரேற்று வடிவம், CoI<sub>2</sub>(H<sub>2</sub>O)<sub>6</sub> ஆகியன கோபால்ட்டின் முக்கியமான அயோடைடுகளாகும்  
அறுநீரேற்று வடிவ கோபால்ட் (II) அயோடைடானது [Co(H2O)6]2<sup>+</sup> மற்றும் அயோடைடு அயனி என்ற தனித்தனி கூறுகளாக காணப்படுவதை படிகவுருவியல் முடிவுகள் தெரிவிக்கின்றன.
# கோபால்ட்(II) அயோடைடு

## வினைகள் மற்றும் பயன்கள்

பல்வேறு கரைப்பான்களில் உள்ள நீரைக் கண்டறியும் சோதனையில் நீரிலி வடிவ கோபால்ட் (II) அயோடைடு சிலசமயங்களில் பயன்படுத்தப்படுகிறது.
கார்பனைலேற்றம் போன்ற வினைகளில் கோபால்ட் (II) அயோடைடு வினையூக்கியாகப் பயன்படுத்தப்படுகிறது. இவ்வினையில் இருகீட்டீனுடன் கிரிக்னார்டு கரணி வினைபுரியும் போது இது வினையூக்கியாகச் செயல்பட்டு தெர்பினாய்டுகளை உருவாக்குகிறது
# சிறுகுளத்தூர் உடையான் கல்வெட்டு

**சிறுகுளத்தூர் உடையான் கல்வெட்டு**, என்பது இலங்கையின் மன்னார் மாவட்டத்தில் உள்ள திருக்கேதீஸ்வரத்தில் கிடைத்த ஒரு தமிழ்க் கல்வெட்டு ஆகும். சோழர்காலக் கல்வெட்டான இதில் அரசனின் மெய்க்கீர்த்தியோ ஆட்சியாண்டோ இல்லை. இக்கல்வெட்டில், சிறுகுளத்தூர் உடையான் என்பவன் திருவிராமீஸ்வரம் என்னும் கோயிலுக்கு வழங்கிய கொடைகளைப் பற்றிய தகவல்கள் காணப்படுகின்றன. தூணொன்றின் ஒரு பக்கத்தில் எழுதப்பட்டுள்ள இக்கல்வெட்டின் 29 வரிகள் மட்டுமே கிடைத்துள்ளன. மிகுதிப் பகுதி எழுதப்பட்டிருந்த தூணின் பகுதி அகப்படவில்லை. இது தற்போது கொழும்பு அருங்காட்சியகத்தில் உள்ளது.
# சிறுகுளத்தூர் உடையான் கல்வெட்டு

## காலம்

இக்கல்வெட்டில் மெய்க்கீர்த்தியும் நேரடியாக அரசன் பெயரும் இடம்பெறாவிட்டாலும், இக்கல்வெட்டுக் குறிக்கும் தானத்தை ஏற்படுத்தியவனான சிறுகுளத்தூர் உடையானை, "*உடையார் சிறீ இராசேந்திர சோழதேவர் பெருந்தனத்துப் பணிமகன்*" என்ற குறிப்புக் காணப்படுவதால், குறித்த கொடையாளி இராசேந்திர சோழன் காலத்தவன் என்பதும், கல்வெட்டு அக்காலத்தில் எழுதப்பட்டது என்பதும் வெளிப்படை.
# சிறுகுளத்தூர் உடையான் கல்வெட்டு

## உள்ளடக்கம்

இக்கல்வெட்டுக் குறிப்பிடும் தானம், மாதோட்டத்துத் திருவிராமீஸ்வரம் கோயிலில் சந்தி விளக்கு எரிப்பதற்கானது. இத்தானம் வேண்டிய பொருட்களைக் கோயிலுக்கு வழங்க வணிகர்களிடம் தனித்தனியாகக் கையளிக்கப்பட்டிருப்பது தெரிகிறது. எண்ணெய் வணிகரான சங்கரபாடியர் இரண்டு காசுகளையும், வெற்றிலை வணிகர் ஒரு காசையும், வாழைக்காய் வணிகர் ஒரு காசையும் பொறுப்பேற்றனர். இவ்வணிகர்கள் மாதோட்டத்தைச் சேர்ந்தவர்கள் என்பதும் கட்வெட்டிலிருந்து தெரியவருகிறது.
# இடச்சு இந்தியா

**டச்சு இந்தியா** (Dutch India), (ஆட்சிக் காலம்:1605 – 1825),
நெதர்லாந்து நாடு, 1605 முதல் கிழக்கிந்திய டச்சு கம்பெனியை துவக்கி, இந்தியாவில் உள்ள கடற்கரை பகுதிகளை இந்திய மன்னர்களிடமிருந்து கைப்பற்றி, கோட்டை கொத்தளங்கள் மற்றும் குடியிருப்புகளை அமைத்து இந்தியாவில் 1605 முதல் 1825 முடிய வணிகம் செய்தனர்.  
1824இல் ஏற்பட்ட ஆங்கிலேய-டச்சு உடன்படிக்கையின்படி, டச்சுக்காரர்கள் இந்தியாவில் தாங்கள் வணிகம் செய்த பகுதிகளை கிழக்கிந்திய கம்பெனி ஆட்சியாளர்களிடம் விட்டுக் கொடுத்து, மார்ச் 1825இல் இந்தியாவை விட்டு வெளியேறினர்.
# இடச்சு இந்தியா

## வணிகம்

இந்தியாவின் மேற்கு கடற்கரை பகுதிகளில் மலபார், கண்ணனூர், கொச்சி, கொல்லம், காம்பத், சூரத், பரோடா, பரூச், கண்ணனூர், கன்னியாகுமரி பகுதிகளிலும், கிழக்கு கடற்கரை பகுதிகளில் தூத்துக்குடி, தரங்கம்பாடி, புலிக்காட், நாகப்பட்டினம், பரங்கிப்பேட்டை, மசூலிப்பட்டினம், டாக்கா, ஹூக்ளி, பிப்பிலி பகுதிகளிலும், மற்றும் அகமதாபாத், முர்சிதாபாத், ஆக்ரா, கான்பூர், பாட்னா, கோல்கொண்டா போன்ற பகுதிகளில் துணிமனிகள், நவரத்தினங்கள், பட்டுத்துணிகள், கண்ணாடி பொருட்கள், பீங்கான் பொருட்கள், அபின், மிளகு முதலியவற்றை இந்தியாவில் வணிகம் செய்தனர்.
# இடச்சு இந்தியா

## டச்சு நாணயம்

டச்சு இந்திய கம்பெனி, கொச்சி, மசூலிப்பட்டினம், நாகப்பட்டினம், பாண்டிச்சேரி மற்றும் புலிக்காட் பகுதிகளில் வணிகம் செய்ததுடன், தங்க பகோடா நாணயங்களை வெளியிட்டது.
# இடச்சு இந்தியா

## வணிகம் செய்த பகுதிகள்

இந்தியத் துணை கண்டத்தில் டச்சு இந்திய வணிக கம்பெனியினர் 1605ஆம் ஆண்டு முதல் 1825 முடிய வணிகம் செய்த தெற்காசியப் பகுதிகள்;
# அயோடோமெத்தில்துத்தநாக அயோடைடு

**அயோடோமெத்தில்துத்தநாக அயோடைடு** *(Iodomethylzinc iodide)* என்பது சிம்மான்சு-சிமித் வினையில் செயல்படும் செயல்திறன் மிக்க ஒரு வினையாக்கியாகும். உதாரணமாக, ஈரயோடோ மீத்தேன் மற்றும் துத்தநாக- தாமிர இரட்டை வினையில் உருவாகும் மூலநிலை அயோடோமெத்தில்துத்தநாக அயோடைடு வளைய எக்சேனுடன் வினைபுரிந்து நார்கரேனைக் கொடுக்கிறது.  
:  
ஈரசோமீத்தேனுடன் துத்தநாக அயோடைடு வினைபுரிவதாலும் அயோடோமெத்தில்துத்தநாக அயோடைடைத் தயாரிக்க முடியும் அல்லது மெத்திலீன் அயோடைடுடன் ஈரெத்தில்துத்தநாகத்தை வினைபுரியச் செய்வதாலும் இச்சேர்மத்தைத் தயாரிக்க முடியும்.
# மேற்கிந்தியத் துடுப்பாட்ட அணியின் இலங்கை சுற்றுப்பயணம், 2015

மேற்கிந்தியத்தீவுகள் துடுப்பாட்ட அணி 2015 அக்டோபர் முதல் இலங்கையில் இரண்டு தேர்வுப் போட்டிகளிலும், மூன்று ஒருநாள் போட்டிகளிலும், இரண்டு பன்னாட்டு இருபது20 (இ20ப) போட்டிகளிலும் விளையாடுகிறது. இத்தொடரில் இருந்து மேற்கிந்திய, மற்றும் இலங்கை அணிகளுக்கிடையே இடம்பெறும் போட்டிகள் அனைத்தும் **சோபர்சு-திசேரா கிண்ணம்** என அழைக்கப்படும்.
# மேற்கிந்தியத் துடுப்பாட்ட அணியின் இலங்கை சுற்றுப்பயணம், 2015

## அணிகள்

| தேர்வு | ஒருநாள் | ப20இ |  |  |
| --- | --- | --- | --- | --- |
| * அஞ்செலோ மத்தியூஸ் (த)
* லகிரு திரிமான்ன (துத)
* துஷ்மந்த சமீரா
* தினேஸ் சந்திமல்
* ரங்கன ஹேரத்
* திமுத் கருணாரத்ன
* தரிந்து கௌசல்
* சுரங்க லக்மால்
* குசல் மென்டிசு
* தில்ருவன் பெரேரா
* குசல் பெரேரா
* நுவான் பிரதீப்
* தம்மிக பிரசாத்
* கவ்சால் சில்வா
* மிலிந்த சிரிவர்தன | * ஜேசன் ஹோல்டர் (த)
* கிரைக் பிராத்வெயிட் (துத)
* தேவேந்திரா பிசூ
* ஜெருமாயின் பிளாக்வுட்
* கார்லோசு பிராத்வெயிட்
* டாரென் பிராவோ
* ராஜீந்திரா சந்திரிக்கா
* சேன் டோரிச்
* சனன் காப்ரியேல்
* சாய் ஹோப்
* தினேசு ராம்தின்
* கேமர் ரோச்
* மார்லன் சாமுவேல்சு
* ஜெரோம் டெய்லர்
* ஜோமெல் வார்கான் | * ஜேசன் ஹோல்டர் (த)
* தேவேந்திரா பிசூ
* ஜெருமாயின் பிளாக்வுட்
* கார்லோசு பிராத்வெயிட்
* டாரென் பிராவோ
* ஜொனத்தன் கார்ட்டர்
* ஜோன்சன் சார்ல்சு
* ஆன்திரே பிளெட்சர்
* ஜேசன் முகம்மது
* சுனில் நரைன்
* தினேசு ராம்தின்
* ரவி ராம்பால்
* ஆன்ட்ரே ரசல்
* மார்லச் சாமுவேல்சு
* ஜெரோம் டெய்லர் | * டாரென் சமி (c)
* சாமுவேல் பத்ரி
* டாரென் பிராவோ
* டுவைன் பிராவோ
* ஜொனத்தன் கார்ட்டர்
* ஜோன்சன் சார்ல்சு
* ஆந்திரே பிளெட்சர்
* ஜேசன் ஹோல்டர்
* சுனில் நரைன்
* கீரோன் பொல்லார்ட்
* தினேசு ராம்தின்
* ரவி ராம்பால்
* ஆன்ட்ரே ரசல்
* மார்லன் சாமுவேல்சு
* ஜெரோம் டெய்லர் | } |
# நூமியா

**நூமியா** (*Nouméa*, ) என்பது நியூ கலிடோனியாவின் தலைநகரம் ஆகும். இது நியூ கலிடோனியாவின் முக்கிய தீவான கிராண்டே தேரேவின் தெற்கு தீபகற்பத்தில் அமைந்துள்ளது. இத்தீவில் பெரும்பான்மையினராக ஐரோப்பியர்கள், பொலினீசியர்கள் (வலிசியன்ஸ், புட்டூனியன்ஸ், தாகித்தியர்கள்), இந்தோனேசியர்கள் மற்றும் வியட்நாமியர்களும் உள்ளனர்.  
ஆகஸ்ட் 2014ன் மக்கள் தொகையின் படி 179,509 குடிகள் கிரேட்டர் நூமியாவின் பெருநகரப் பகுதியில் வாழ்கின்றனர். மற்றும் ப்ரோபர் நூமியா நகரத்தில் (தன்னட்சிப்பகுதி) 100,237 குடிகளும் வசிக்கின்றனர். 66.8 வீத நியூ கலிடோனியாவின் மக்கள் நூமியாவின் தன்னாட்சிப் பகுதியைக் கொண்ட கிரேட்டர் நூமியாவிலேயே வசிக்கின்றனர்.
# பொலநறுவை வேளைக்காரர் கல்வெட்டு

**பொலநறுவை வேளைக்காரர் கல்வெட்டு** இலங்கையின் தலைநகரமாக விளங்கிய பொலநறுவையில் உள்ள தளதாய்ப் பெரும்பள்ளிக்கு அண்மையில் கண்டுபிடிக்கப்பட்ட ஒரு தமிழ்க் கல்வெட்டு. இது 1903ல் எச். சி. பி. வெல் என்பவரால் கண்டுபிடிக்கப்பட்டது. 49 வரிகளில் எழுதப்பட்டுள்ள இந்தக் கல்வெட்டு இரண்டு மொழிகளில் உள்ளது. ஐந்து வரிகளில் அமைந்த மேற்பகுதி சமசுக்கிருத மொழியில் உள்ளன. அதற்குக் கீழ் 44 வரிகள் தமிழில் எழுதப்பட்டுள்ளன. இக்கல்வெட்டு வேளைக்காரரினால் வெட்டுவிக்கப்பட்டது என்பது கல்வெட்டிலுள்ள குறிப்புகளில் இருந்து தெரியவருகிறது.
# பொலநறுவை வேளைக்காரர் கல்வெட்டு

## காலம்

இக்கல்வெட்டை ஆய்வு செய்த வரலாற்றாளர்கள் இதன் காலம் குறித்து வேறுபாடான கருத்துக்களை முன்வைத்துள்ளனர். டி. எம். டி இசட் விக்கிரமசிங்க என்பவர் இது 1116ல் முதலாம் விஜயபாகுவின் ஆட்சி முடிந்து 20-30 ஆண்டுகள் கழிந்த பின்னரே இக்கல்வெட்டு எழுதப்பட்டிருக்க வேண்டும் என்ற கருத்தை முன்வைத்துள்ளார். ஆனால், இக்கருத்தை ஏற்றுக்கொள்ளாத ஆர். ஏ. எல். எச். குணவர்தன பல்வேறு காரணங்களைக் காட்டி இக்கல்வெட்டு கஜபாகு காலத்துக்குப் பின்னரும், அவனுக்குப் பின்னர் ஆட்சிக்கு வந்த இரண்டாம் விக்கிரமபாகு அதிகாரம் பெற முன்பும் எழுதப்பட்டிருக்கக்கூடும் என்கிறார்.
# பொலநறுவை வேளைக்காரர் கல்வெட்டு

## உள்ளடக்கம்

ராசகுருவான "உத்தொருள்மூளை"யின் தலைவரும், அரசனின் அமைச்சர்கள் சிலரும் வேண்டிக்கொண்டதன் பேரில், தளதாய்ப் பள்ளியின் பாதுகாப்புக் குறித்து வேளைக்காரர் செய்த ஏற்பாடுகள் குறித்து இக்கல்வெட்டுப் பதிவுசெய்கிறது.
# இண்டியம்(III) புரோமைடு

**இண்டியம்(III) புரோமைடு** அல்லது **இண்டியம் முப்புரோமைடு** *( Indium(III) bromide or indium tribromide)* என்பது InBr<sub>3</sub>, என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இலூயிக் அமிலமாகச் செயல்படும் இச்சேர்மம் கரிம வேதியியல் தொகுப்பு வினைகளில் பயன்படுத்தப்படுகிறது
# இண்டியம்(III) புரோமைடு

## அமைப்பு

அலுமினியம் முக்குளோரைடின் படிக அமைப்பைப் போன்று ஆறு ஒருங்கிணைவு இண்டியம் அணுக்கள் கொண்ட படிக அமைப்பில் இண்டியம்(III) புரோமைடு அமைந்துள்ளது . உருகிய நிலையில் இருக்கும் போது இது இருபடியாகக் (In2Br6), காணப்படுகிறது மற்றும் வாயுநிலையில் இருபடியாக மேலாதிக்கம் செலுத்துகிறது. இவ்விருபடியில் புரோமின் அணுக்கள் அலுமினியம் முக்குளோரைடில் உள்ளது போலவே (Al2Cl6 ) பாலமிடுகின்றன.சேர்ந்து வினைபுரிவதால் இண்டியம்(III) புரோமைடு உண்டாகிறது ஈந்தணைவிகளான L, InBr3L, InBr3L2, InBr3L3 போன்றவற்ருடன் வினைபுரிந்து அணைவுச் சேர்மங்களை உருவாக்குகிறதுமீள்கின்ற சைலீன் கரைசலில் InBr3 மற்றும் இண்டியம் உலோகம் ஆகியன வினைபுரிந்து InBr2 உருவாகிறது
# கம்பர் காலப் பாண்டியன்

**கம்பர் காலத்துப் பாண்டிய மன்னன்** ஒருவன் பாடியதாக ஒரு பாடல் உள்ளது. பொருள் கொடுத்தால் பாவலர்கள் போற்றுவார்கள். பொருள் கொடுக்காவிட்டால் தூற்றுவார்கள். சொன்ன சொல்லை மாற்றியும் பொருள் கூறுவர். ஆகவே பாவலர்கள் கூற்றுவனைக் காட்டிலும் கொடியவர்கள் என்று அவன் பாடியிருக்கிறான்.
- கம்பர் பாண்டியனை நீயா மன்னவன், என்னை நீ ஏற்றுக் கொள்ளவில்லையே, குரங்கு ஏற்றுக்கொள்ளாத கொம்பு உண்டோ? - என்றெல்லாம் இகழ்ந்து பாடிய பாடல்.
- பாண்டியனைச் சபித்துப் பாடிய பாடல்.
# அகி மக்கள்

**அகி** *(akie pepole)* எனும் ஆதி குடியினரான இவர்கள் மொஸிரோ என்றும் அழைக்கப்படுவர். இனத்தாலும், மொழியாலும் தன்சானியாவைச் சேர்ந்த அகி’க்கள் மேற்கு அருஷா (ஆப்பிரிக்க) பகுதியில் வசிக்கின்றனர். 2000 ஆம் ஆண்டில் எடுத்த கணக்கெடுப்பின்படி எஞ்சியுள்ள இவர்களது மக்கட்தொகை 5268. கென்யாவிலும், தான்சான்யாவிலும் உள்ள பிற வேட்டை – சேகரிப்பினரைப் போலவே அகி’க்களும் டோர்போ (அ) வான்டோர்போ கேவலமாக அழைக்கப்படுகின்றனர். அகி, பிபிசி தொலைக்காட்சியில் TRIBE தொடரில் (10 பிரிவில் 2007) புரூஸ்பெர்ரியால் காட்டப்பட்டுள்ளனர்.
# அகி மக்கள்

## வாழ்க்கை முறை

ஆப்பிரிக்க சவான்னா காடுகளில் எஞ்சியுள்ள சிறிய இனப்பிரிவினர் அகி’க்கள். இவர்கள் வேட்டையாடுவதுடன் நீரைப் பீய்ச்சியடித்துத் தேனீக்களைத் துரத்தி விடுகின்றனர். தேனீக்கள் செயற்கைத் தேன்கூட்டை அடைய அகி’க்கள் தேனைப் பிழிந்து கொள்வார்கள். தேனைப் பயன்படுத்தி தயாரிக்கும் பீரைக் குடித்துக் களிப்புறுவார்கள். மாஸாய் என்ற இனக்குழுவினர் தங்களுக்குப் போட்டியாக வந்து விட்டதால் அகி’க்கள் வேட்டையாடுதல் தேன் சேகரிப்போடு சோளம் பயிரிடலிலும் இறங்கி விட்டனர். இருந்தாலும் கடந்த ஆண்டு வரைக்கும் அதையும் போதிய அளவிற்கு உற்பத்தி செய்ய முடிந்ததில்லை.  
தான்சானியாவின் வடக்குப் பகுதிக்கு அப்பால் இன்னும் குறிப்பாக கென்யாவில் வசிக்கும் ஓஜியிக் என்ற குழுவினருக்கு இனரீதியாகவும், மொழிரீதியாகவும் மிக நெருக்கமான உறவுடையவர்கள் அகிக்கள். இவர்கள் விவசாயிகளாக இருந்திருக்கக் கூடும். ஆனால் தெற்கு நோக்கித் துரத்தப்பட்டதால் வேறுவழியில்லாமல் வேட்டை – சேகரிப்பு வாழ்க்கை முறையைத் தேர்ந்தெடுத்திருப்பார்கள். மாஸாய் சதுப்புநிலம் வரை அகிக்கள் பரவியிருந்தனர். ஆனால் தற்போது காடழிப்பினாலும், பிற வேட்டைக்காரர்களாலும் இயற்கை ஆதாரங்கள் குறைந்து விட்டதால் கெடுவினையாக நிலத்திற்கும் நீருக்கும் மாஸாய்களுடன் வாதுக்கு நிற்கும் மோசமான நிலைக்குத் தள்ளப்பட்டு விட்டனர்.
# அகி மக்கள்

## மொழி

அகிக்களின் சொந்த மொழியும் அகியென்றே அழைக்கப்படுகிறது. அழிவின் விளிம்பிலுள்ள அகி மொழியை மிகச்சில வயதானவர்கள் மட்டுமே பேசுகின்றனர். இம்மக்கள் மாஸாய் மற்றும் ஸ்வாஹிலி மொழிகளைப் பேசத் தலைப்பட்டு விட்டனர். அகி பேசுவோரின் எண்ணிக்கை மொழி அங்கீகாரத்திற்கு உரிய அளவில் இல்லை. இளந்தலைமுறையினர் அகியைத் தட்டுத் தடுமாறித்தான் பேசுகின்றனர்.
# தொல்மரபியல்

**தொல்மரபியல் (Archaeogenetics)** என்பது மாந்தரினக் கடந்த காலத்தை ஆய்வுசெய்ய மக்கள்தொகை மரபியல், மூலக்கூற்று முறைகளைப் பயன்படுத்தும் தொல்லியலின் பிரிவு ஆகும். இச்சொல் மாபெரும் பிரித்தானிய தொல்லியலாளரும் தொல்மொழியியல் வல்லுனருமான காலின் இரென்ஃபிரூவ் அவர்களால் உருவாக்கப்பட்டது. இப்புலத்தில் பின்வரும் உட்பிரிவுகள் அடங்கும்:  
- தொல்லியல் எச்சங்கள்வழி பெறப்படும் டி.என்.ஏ பகுப்பாய்வு, அதாவது பண்டைய டி.என்.ஏ ஆய்வு;
- இக்கால மாந்தரினம், விலங்கு, தாவரத் திரள்களின் டி.என்.ஏ பகுப்பாய்வு. இதனால் மாந்தரின, உயிர்க்கோள ஊடாட்டத்தை அறிதல்;
- தொல்லியல் தரவுகளுக்கு மூலக்கூற்று மரபியலாளர்கள் உருவாக்கிய புள்ளியியல் முறைகளைப் பயன்படுத்தல்.
# தொல்மரபியல்

## வரலாறு

தொல்மரபியல் மாந்தக் குருதிக் குழுக்கள் ஆய்வில் தோற்றங் கண்டது எனலாம். இந்தச் செவ்வியல் மரபுக் குறிப்பான் மொழியியல், இனக்குழுக்களை இனங்காண உதவியது. இந்தப் புலத்தின் தொடக்கநிலை ஆய்வுகள் உலூத்விக் கிர்சுழ்ஃபெல்டு, அன்கா இசுழ்ஃபெல்டு, வில்லியம் பாய்டு, ஆர்த்தர் மவுரந்த் ஆகியோரால் மேற்கொள்ளப்பட்டது.. 1960களுக்குப் பிறகு ஐரோப்பாவின் முந்து வரலாற்று மக்கள்தொகை ஆய்வுக்கு உலூகி உலூகா காவல்லி-சுஃபோர்ழா இந்தச் செவ்வியல் குறிப்பான்களைப் பயன்படுத்தி, 1994இல் *மாந்த மரபன்களின் வரலாறும் புவிப்பரப்பியலும்* என்ற நூலை எழுதினார்.  
இதற்குப் பிறகு கோதுமை, அரிசி ஆகிய வீட்டுப் பயிர்களைப் பற்றியும் கால்நடைகள், ஆடுகள், பன்றிகள்,குதிரைகள் போன்ற விலங்குகள் பற்றியும் மரபியலாய்வுகள் தொடர்ந்தன. கால்நடை வளர்ப்பு தோன்றிய கால ஆய்வும் புவிஉயிர்ப் பரவலியலும் அவற்றின் ஊன்குருத்து மரபன் வேறுபாட்டு ஆய்வின் வழியாக மேற்கொள்ளப்பட்டன. அண்மையில் இம்மரபியல் விளக்கத்தை உறுதிபடுத்தவும் ஆண் கால்வழி வரலாற்றை விளக்கவும் ஒய் குறுமவக மரபன் சார்ந்த ஆய்வுகள் மேற்கொள்ளப்பட்டு வருகின்றன.  
இதே கோவைகள் மாந்தரின வரலாற்றுக்கான மரபியல் சான்றை விளக்கவும் 1999இல் அண்டோனியோ அமோரிம் அவர்களால் பயன்படுத்தப்பட்டன.இதேபோன்ற கருத்துப்படிமத்தை 1963இல் இலினசு பாலிங்கும் சுக்கெர்லாந்தும் (பண்டைய அரசுகளின் அழிவை மீளக் கண்டுபிடிக்கவும் மிகுந்த ஆர்வத்தோடு) மரபனின் (டி.என்.ஏ வின்) கண்டுபிடிப்புக்கு முன்பே உருவாக்கினர்.  
தொல்மரபியல் வழியாக வரலாற்றுக்கு முந்தைய மொழிகளின் தோற்றத்தையும் உலகப் பரவலையும் அறியலாம். மேலும் தொல்லியல் காலத்தில் மக்கள்தொகைப் பெருக்கத்தால் ஏற்பட்ட விளைவுகள்சார்ந்த சிக்கல்களை ஆய்வுசெய்ய தொல்லியல் வல்லுனருக்கு உதவலாம். அண்மைய ஆய்வுகளால், நுண்கற்காலத் தொழில்நுட்பம் உருவாவதற்கு முன்பே மக்கள்தொகை பேரளவில் பெருகியமை தெற்காசியா, கிழக்காசியா, சார்ந்த இக்கால மக்கள்தொகையின் எம்ட்டி டி,என்.ஏ ஆய்வு முடிவுகளால் தெரிய வந்துள்ளது. இப்போது மூலக்கூற்றுக் கடிகாரம் என்ற முறைவழியாக, 38-28 ஆயிரம் ஆண்டுகள் கால அளவில்மக்கள்தொகை வேகமாகப் பெருகியமை கண்டறியப்பட்டுள்ளது. உடனே விரைவாக அண். 35–30 ஆயிரம் ஆண்டுகள் கால அளவில் இருந்து முன்னைப் புத்தூழி வரை நுண்கற்காலத் தொழில்நுட்பம் வளரலானது. நுண்கற்காலத் தொழில்நுட்பம் உருவாக இதையே மட்டுமே காரணமாக கூறமுடியாதென்றாலும் இத்தகவல் தொல்லியலாளருக்கு பழங்காலத்தைக் காணும் சாளரமாக உதவுகிறது. மற்றவழிகளில் இவ்வகைத் தகவல் கிடைத்திருக்க முடியாது.
# துணை மின்முனை

**துணை மின்முனை (Auxilliary Electrode)**, அடிக்கடி **மறிமின்முனை (Counter Electrode**,என்றும் வழங்கப்படுகிறது. இது மும்மின்முனை அமைந்த மின்வேதிக் கலத்தில் அல்லது வோல்டா-அளவியல் பகுப்பாய்வில் அல்லது மின்னோட்டப் பாய்வுள்ள வேதிவினைகளில் பயன்படும் ஒரு மின்முனை ஆகும். துணை மின்முனை என்பது கலத்தின் வேதிவினை நிகழும் வினை மின்முனையிலிருந்தும் மற்ற மின்னிலைகளை ஒப்பிட்டு அளக்க உதவும் மேற்கோள் மின்னிலையை உடைய தரவு மின்முனையில் (Reference Electrode) இருந்தும் வேறுபட்டதாகும்.  
ஓர் இரு மின்முனை அமைப்பில், அளவறிந்த மின்னோட்டமோ அல்லது மின்னிலையோ வினை மின்முனைக்கும் துணை மின்முனைக்கும் இடையில் தரப்படும். விளையும் மாறியின் மதிப்பு அளக்கப்படும் .வினை மின்முனை நேர்முனையாக விளங்கும்போது, துணை மின்முனை எதிர் மின்முனையாகச் செயல்படும். இது எதிர்மாறாகவும் அமையலாம். துணை மின்முனையின் பரப்பு வினை மின்முனையின் பரப்பை விட எப்போதும் கூடுதலாகவே இருக்கும். இது துணை மின்முனையில் நிகழும் அரை-வினை வேகமாக நடப்பதை உறுதிபடுத்துவதோடு, வினை மின்முனையில் நடக்கும் வினையை வரம்பு படுத்தாமல் இருக்கவும் உதவுகிறது..  
மும்மின்முனைக் கலம் மின்வேதிப்பகுப்பாய்வை நிகழ்த்த பயன்படுத்தப்படும்போது, துணை மின்முனையும், வினை மின்முனையும் மின்னோட்டம் தரும் அல்லது அளக்கும் சுற்றமைவாக அமையும். இந்நிலையில் துணை மின்முனையின் மின்னிலை அளக்கப்படுவதில்லை. மாறாக, வினை மின்முனையில் நிகழும் வேதிவினை சமன்படும்வகையில் துணை மின்முனையின் மின்னிலை தொடர்ந்து மாற்றப்படும் அல்லது சரிசெய்யப்படும். இந்த அமைவு அறிந்த தரவு மின்முனை மின்னிலையுடன் ஒப்பிட்டு வினை மின்முனையின் மின்னிலையை அளக்க வழிவகுக்கிறது. இதனால் தரவு மின்முனையில் மின்னோட்டம் பாய்ந்து அதன் நிலைப்பினைக் குலைக்காமல் பார்த்துகொள்ள முடிகிறது.  
வினை மின்முனையில் இருந்து துணை மின்முனையை ஒரு கண்ணாடித் தடுக்கால் பிரிக்கலாம். இது துணை மின்முனையில் வெளிப்படும் விளைபொருள்கள் கலக் கரைசலை மாசுபடுத்தாமல் காக்கும். எடுத்துகாட்டாக, வினை மின்முனையில் குறைப்பு வேதிவினை நீர்க் கரைசலில் நிகழும்போது துணை மின்முனையில் உயிரகம் (ஆக்சிஜன்), வெளியேறும். எனவே இத்தடுக்குப் பிரிப்பு குறைப்புவேற்ற (Redox) வினை நிகழவல்ல பொருள்களின் பேரளவு மின்னாற்பகுப்புக்குக் கட்டாயத் தேவையாகும்.  
துணை மின்முனைகள் எப்போதும் மின்வேதியியலாக மந்தமான பொன், பிளாட்டினம், அல்லது கரிமம் அகிய பொருள்களில் இருந்து செய்யப்படுகின்றன.
# வினை மின்முனை

**வினை மின்முனை** என்பது ஒரு மின்வேதி அமைப்பில் கருதும் வேதிவினை நிகழ்கிற மின்முனை ஆகும். மும்மின்முனை அமைப்பில் வினை மின்முனை எப்போதும் ஒரு துணை மின்முனையுடனும் மேற்கோள் அல்லது தரவு மின்முனையுடனும் பயன்படுத்தப்படும். வினை மின்முனையில் நடக்கும் வேதிவினை குறைப்பு வினையா அல்லது உயிரகவேற்ற வினையா என்பதைப் பொறுத்து, அது எதிர்முனையா அல்லது நேர்முனையா,என முறையே கருதப்படும். பொதுவாக வழக்கில் உள்ள வினை மின்முனைகள் மந்தப் பொன்மங்களான (உலோகங்களான) பொன், வெள்ளி அல்லது பிளாட்டினம் முதல் மந்தநிலைக் இதள் சோட்டு அல்லது படல மின்முனைகளும் கூட வினை மின்முனைகளாகப் பய்ன்படுகின்றன. பொன்ம மின்னணுக்கள் (உலோக மின்னணுக்கள்), கரிம மூலக்கூறுகள் பகுப்பாய்வில் வேதிமுறையில் திருத்திய அல்லது பதப்படுத்திய மின்முனைகள் பயன்படுகின்றன.
# வினை மின்முனை

## சிறப்புவகை வினை மின்முனைகள்

- மீநுண் மின்முனை (மீநுமி)
- சுழல்வட்டு மின்முனை (சுவமி)
- சுழல்வலய வட்டு மின்முனை (சுவவமி)
- தொங்கும் இதள்சொட்டு மின்முனை (தொஇசொமி)
- இதள்வீழ்ச்சி மின்முனை (இவீமி)
# தரவு மின்முனை

**தரவு மின்முனை** அல்லது மேற்கோள் மின்முனை என்பது நிலைத்த நன்கு அறிந்த மின்முனை மின்னிலையை உடைய மின்முனை ஆகும். மின்முனை மின்னிலையின் உயர்நிலைப்புத் திறம் குறைப்புவேற்ற அமைப்பைப் பயன்படுத்தி பெறப்படுகிறது. இவ்வமைப்பில் குறைப்புவேற்ற வினையில் பங்குபெறும் ஒவ்வொரு கரைசலின் பொந்திகையுற்ற அல்லது நிறைவுற்ற செறி வும் எப்போதும் மாறாமல் இருக்கும்.  
தரவு மின்முனைகள் பல வழிகளில் பயன்படுகின்றன. இதில் மிக எளியமுறை மின்வேதிக் கலத்தை உருவாக்க, அரைக்கலமாகத் தரவு மின்முனையைப் பயன்படுத்துதலே ஆகும். இது அரைக்கலத்தின் குறைப்பு மின்னிலையைக் கண்டறிய வழிவிடுகிறது. தனித்த பிரிநிலை மின்முனையின் மின்னிலையை, அதாவது (தனிப்பிரி மின்முனையின் மின்னிலை)யை, அளக்கும் துல்லியமான நடைமுறை உத்தியை இனிமேல்தான் உருவாக்கவேண்டும்.
# தரவு மின்முனை

## நீர்மவகைத் தரவு மின்முனைகள்

பொது தரவு மின்முனைகளும் செந்தர நீரக (Hydrogen) மின்முனையுடன் ஒப்பிட்ட மின்னிலைகளும்:  
- செந்தர நீரக மின்முனை (செநீமி) (E=0.000 V) Hஇன் வினைத்திறம்<sup>+</sup>=1
- இயல்பு நீரக மின்முனை (இநீமி) (E ≈ 0.000 V) Hஇன் செறிவு<sup>+</sup>=1
- மீளியல்பு நீரக மின்முனை (மீநீமி) (E=0.000 V - 0.0591*pH)
- நிறைவுற்ற கலோமல் மின்முனை (நிகமி) (E=+0.241 V நிறைவுற்றது)
- செம்பு-செம்பு(II) சல்பேட்டு மின்முனை(செசமி) (E=+0.314 V)
- வெள்லிக் குளோரைடு மின்முனை (E=+0.197 V நிறைவுற்றது)
- pH-மின்முனை ( pH செறிவுற்ற கரைசல்களில்)
- பல்லாடியம்-நீரக மின்முனை
- இயங்கியல் நீரக மின்முனை (இநீமி)
- இதள்-இதளியச் சல்பேட்டு மின்முனை (E=+0.64 V in sat'd K<sub>2</sub>SO<sub>4</sub>, E=+0.68 V in 0.5 M H<sub>2</sub>SO<sub>4</sub>) (இசமி)  
**பகுதி-தரவு மின்முனை** (பதமி) மேலே கூறிய சிக்கல்களைத் தவிர்க்கிறது. ஃபெர்ரோசின் அமைந்த பதமி அல்லது அதைப் போன்ற அகச் செந்தர (கொபால்ட்டோசின்)பின்புலமாக அமைந்த ஃபெர்ரோசீன் நீர்மம் அல்லாத பணிகளுக்குக் கருத்தியலாக ஏற்றதாகும். மேலும் நீர்மம் அல்லாத பயன்பாடுகளுக்கு 1960களின் தொடக்கத்தில் இருந்தே பல காரணங்களுக்காக ஃபெர்ரோசீன் பரவலாக ஏற்கப்பட்டுவருகிறது. இதோடு 1984இல், IUPACயும் செந்தரக் குறைப்புவேற்ற இணையாக ஃபெர்ரோசீனைப் பரிந்துரைத்து உள்ளது. பதமி மின்முனையைச் செய்வது எளிது. இதில் ஒவ்வொரு செய்முறைத் தொகுப்புக்கும் புது மேற்கோள் தரவைப் பயன்படுத்தலாம்.. ஒவ்வொரு முறையும் புதியதாகச் செய்துகொள்வதால் மின்முனையின் தேக்கச் சிக்கலோ பேணுதற் சிக்கலோ இல்லை. பிறவற்றைவிட இதன் செலவும் குறைவே.  
பதமியைச் செய்யும் வழிமுறை:
# தரவு மின்முனை

## மேலும்காண்க

- வட்டிப்புவகை வோல்டா-அளவியல்
- வினை மின்முனை
- துணை மின்முனை
- செந்தர மின்முனை மின்னிலைகளின் பட்டியல்
# செம்பு வோல்டாமானி

**செம்பு வோல்டாமானி (Copper voltameter)** என்பது செம்பு-செம்பு(II)சல்பேட்டு மின்முனையின் பயன்பாடுகளில் ஒன்றாகும்.. இந்த கூலம்பளவி ஓரளவு அமிலத்தன்மையுள்ள pH-buffered செம்பு(II)சல்பேட்டுக் கரைசலில் வைக்கப்பட்ட இரண்டு முற்றொருமித்த செம்பு மின்முனைகளால் ஆனதாகும்..கலத்தில் மின்னோட்டத்தைப் பாய்ச்சும்போது நேர்முனையில் கரையும் செம்பு மின்னணுக்கள் எதிர்முனையில் சென்று படிகின்றன. பல்வேறு மின்னோட்ட அடர்த்திகளுக்கு இவ்வினைகள் 100% திறமையைக் கொண்டுள்ளன.
# செம்பு வோல்டாமானி

## கணக்கீடு

ஒவ்வொரு மின்முனையின் பொருண்மை மாற்றத்தையும் அளந்து கீழுள்ள சமன்பாட்டைப் ப்யன்படுத்தி, கலத்தின் ஊடே கடந்த மின்னூட்டம் மின்னூட்டத்தின் அளவை]] (மின்சாரத்தின் அளவைக்) கணக்கிடலாம்.
:<math>Q = \frac{2\Delta m F}{63.546}</math>,
இங்கு:
- Q என்பது மின்சார அளவு (கூலம்புகளில்)
- <math>\Delta m</math> என்பது கடத்தப்பட்ட பொருண்மை (gm)
- 2 என்பது ஈரினைதிறம் உள்ள மின்னணுக்களுக்கான கடத்தல் காரணியாகும்.
- F பாரடே மாறிலி (96485.3383 கூலம்புகள்/மோல்)
- 63.546 செம்பின் அணு எடை (கிராம்கள்/மோல்)  
வரலாற்றுநிலையிலும் கோட்பாட்டுநிலையிலும் இந்த ஆய்கருவி ஆர்வம் ஊட்டுவதாக இருந்தாலும் நிகழ்காலத்தில் மின்ன்னியலாக மின்னோட்டத்தையும் நேரத்தையும் பெருக்கிப் பெறும் கூலம்பளவு, மின்முனை எடைவழி பெறுவதைக் காட்டிலும் எளிதாகவும் கூடுதலான துல்லியத்துடனும் குறுகிய நேரத்திலும் கிடைக்கிறது.
# மின்வேதிக் கலம்

. The two half-cells are linked by a salt bridge carrying ions between them. Electrons flow in the external circuit.]]  
**மின்வேதிக்கலம் (electrochemical cell)** என்பது வேதிவினைகளில் இருந்து மின் ஆற்றலை உருவாக்கவல்ல அல்லது மின் ஆற்றலைப் பயன்படுத்தி வேதிவினைகளை நிகழ்த்தவல்ல கருவியாகும். மின்வேதிக்கலத்துக்கான பொது எடுத்துகாட்டு நுகர்வாளர்கள் பயன்படுத்தும் செந்தர 1.5-வோல்ட் மின்கல அடுக்கு ஆகும். இவ்வகை இயல்பான மின்கல அடுக்கு தனி கால்வானியக் கல மின்கல அடுக்கு என அழைக்கப்படுகிறது. இது இணையாக அல்லது தொடராக உள்ள பாணியிலோ அமைந்த பல கலங்களால் ஆனதாகும்.
# மின்வேதிக் கலம்

## அரைக்கலங்கள்

,இராபர்ட் புன்சன்புதிதாக புனைந்தது.]]  
மின்வேதிக் கலம் இரண்டு அரைக்கலங்களால் ஆனதாகும். ஒவ்வொரு அரைக்கலத்திலும் ஒரு மின்முனையும் மின்பகுளியும் அமைந்திருக்கும். இரு அரைக்கலங்களும் ஒரே மைன்பகுளியையோ தனித்தனி மின்பகுளிகளையோ பயன்படுத்தலாம். கல வேதிவினையில் மின்முனையும் மின்பகுளியும் அல்லாது எரிபொருட்கலத்தைப் போல வேறு வெளிப்பொருளும் உள்ளடங்கும். எரிபொருட்கலத்தில் வெளிப்பொருளாக நீரகம் பயன்படுகிறது. மின்வேதிக் கலத்தில் ஓர் அரைக்கல மின்முனையின் வினைபடு பொருள் மின்னன்களை மின்முனையில் இழக்க, உயிரவேற்ற வினை நடைபெறும்; மறு அரைக்கலத்தில் மின்முனையில் இருந்து மின்னன்களைப் பெற, குறைப்பு வினை நடைபெறும்.
# மின்வேதிக் கலம்

## அரைக்கலங்கள்

### கல மின்னிலை

கல மின்னிலையை மின்முனை மின்னிலைகள் வழியாக முன்கணிக்கலாம். மின்முனை மின்னிலைகள் மின்வேதிக் கலத்தின் அரைகலங்களின் மின்னிலைகளாகும்.  
1. உயிரகவேற்றவினையை உருவாக்கிட (ஒட்டுமொத்த கல நேர்மின்னிலையை அடைய) குறைந்த மின்னிலையில் குறைப்புவினையை எதிர்திசையில் நிகழச் செய்யவேண்டும்.
1. மின்னன் சமனிலையை அடைய அரைவினைகள் முழு எண்ணால் பெருக்க்ப்படவேண்டும்.  
வினையை ஒரு மாறிலியால் பெருக்கும்போது கல மின்னிலை மாறாது.  
கல மின்னிலை 0 முதல் 6 வோல்ட்கள் வரை மாறும். நீர் மின்பகுளியாக உள்ளபோது கல மின்னிலை 2.5 வோல்ட்டுக்கும் குறைவாகவே இருக்கும். ஏனெனில் உயர் கல மின்னிலைகளைப் பெற நீர்ய்டன் வினைபுரியும் திறன்மிக்க மின்னேற்றப் பொருள்களும் குறைப்புப் பொருள்களும் தேவைப்படுகின்றன.நீருக்கு மாற்றாக வேறு கரைசல்களைப் பயன்படுத்தி உயர் கல மின்னிலைகளை அடையலாம். காட்டாக, இலிதியம் கலங்கள் 3 வோல்ட்களில் இயல்பாகக் கிடைக்கின்றன.  
கல மின்னிலை வினைபடு பொருள்களின் வகையையும் செறிவையும் பொறுத்தமையும். கலம் மின்னிறக்கப்படும்போது, வினைபடு பொருள்களின் செறிவு குறைகிறது. எனவே கல மின்னிலையும் குறையும்.
# சென் பேரரசு

சிலை]]  
**சென் பேரரசு** (, *Shen Shamrajjo*) வடகிழக்கு இந்தியாப் பகுதிகளை, வங்காளத்தை மையமாகக் கொண்டு 11 மற்றும் 12வது நூற்றாண்டில் ஆட்சி செய்த இந்துப் பேரரசாகும்.
பாலப் பேரரசு வீழ்ச்சி அடையும் தருவாயில், வங்காளப் பகுதியின் அதன் ஆளுனர் ஹேமந்த சென் என்பவர் சென் பேரரசு கி. பி 1095இல் அமைய அடித்தளமிட்டார். பேரரசர் ஹேமந்த சென்னின் மறைவிற்குப் பின் வந்த சென் பேரரசர் விஜய் சென் 1096 முதல் 1159 முடிய 60 ஆண்டுகள் சென் பேரரசை ஆண்டார்.  
விஜய் சென்னிற்குப் பின் வந்த பல்லால் சென், பாலப் பேரரசிடமிருந்து கௌர் பகுதியை வென்று கொல்கத்தா கடற்கரையில் நவதீப் என்ற புதிய தலைநகரை நிறுவினான். பல்லால் சென் மேலைச் சாளுக்கியர் அரசின் இளவரசியை மணந்தார்.பல்லால சென் அரசனுக்குப் பின் 1179இல் பட்டமேறிய இலக்குமன சென் பேரரசை இருபது ஆண்டுகள் ஆண்டான். தனது ஆட்சிக் காலத்தில் தற்கால அசாம், ஒடிசா, பிகார் பகுதிகளை கைப்பற்றினான். கி. பி 1203–1204 இல் துருக்கிய படைத்தலைவர் இக்தியார் உத்தீன் முகமது பின் பக்தியார் கில்ஜி சென் பேரரசின் தலைநகர் நவதீப்பை தாக்கினான். போரில் தோற்ற இலட்சுமன சென் வடமேற்கு வங்காளப் பகுதிகளை துருக்கியரிடம் இழந்தான். ஆனால் பேரரசின் மற்ற பகுதிகள் இலட்சுமன சென்னின் கட்டுக்குள் இருந்தது.
# சென் பேரரசு

## கட்டிடக் கலை

வில் நிறுவிய தாகேஸ்வரி கோயில்]]  
வங்காள தேசத்தின் டாக்கா நகரில் அமைந்த தாகேஸ்வரி கோயிலை, 12ஆம் நூற்றாண்டில் சென் வமிச அரசன் பல்லால் சென் கட்டினார். மேலும் காஷ்மீரிலும் பல்லால சென் அரசர் கோயில்களை கட்டினார்.  
சென் பேரரசுக்குப் பின்னர் வந்த தேவா பேரரசே இந்தியாவின் கிழக்கில் தன்னாட்சி பெற்ற இறுதி இந்துப் பேரரசாகும்.
# சென் பேரரசு

## சென் பேரரசர்கள்

- சமந்த சென்
- ஹேமந்த சென் (கி. பி 1070–1096 )
- விஜய் சென் (1095–1158 )
- பல்லால் சென் (1158–1179 )
- இலக்குமன சென் (கி. பி 1179–1206)
- சொரூப் சென் (1206–1225)
- கேசவ சென் (1225–1230 )
# சென் பேரரசு

## இதனையும் காண்க

- பாலப் பேரரசு
- தேவா பேரரசு
# அறிஞர் அண்ணா அரசினர் கலைக் கல்லூரி, ஆத்தூர்

**அறிஞர் அண்ணா அரசினர் கலைக்கல்லூரி, ஆத்தூர்** என்பது இந்தியாவின் தமிழ்நாட்டில் சேலம் மாவட்டத்தில் செயற்பட்டுவரும் தமிழக அரசின் கலைக் கல்லூரிகளில் ஒன்றாகும். இக்கல்லூரி 1972ஆம் ஆண்டில் தொடங்கப்பட்டது. தற்போது பெரியார் பல்கலைக்கழகத்தின் இணைப்புக் கல்லூரியாகச் செயற்பட்டு வருகிறது.
# அறிஞர் அண்ணா அரசினர் கலைக் கல்லூரி, ஆத்தூர்

## இதனையும் காண்க

- சேலம் மாவட்டத்திலுள்ள கல்வி நிலையங்கள்
# மயிலன் குளம் வேளைக்காரர் கல்வெட்டு

**மயிலன் குளம் வேளைக்காரர் கல்வெட்டு**, இலங்கையின் திருகோணமலை மாவட்டத்தில், திரியாய்ப் பகுதியில் மயிலன் குளம் என்னும் இடத்தில் கண்டுபிடிக்கப்பட்ட ஒரு தமிழ்க் கல்வெட்டு ஆகும். கற்றூண் ஒன்றில் 15 வரிகளில் இக்கல்வெட்டு எழுதப்பட்டுள்ளது. 1980ல் இக்கல்வெட்டுப்பற்றி அறியவந்தபோது, பேராதனைப் பல்கலைக்கழகத்தைச் சேர்ந்த செ. குணசிங்கம் அதை வாசித்து வெளியிட்டார்.
# மயிலன் குளம் வேளைக்காரர் கல்வெட்டு

## காலம்

இக்கல்வெட்டில் காணும் "*சிறீ அபைய சலாமேகச் சக்கரவர்த்திகள் சிறீ ஜயபாகு தேவர்க்கு யாண்டு பதினெட்டாவது ...*" என்னும் தொடர்மூலம் இது, சிறீ ஜயபாகு என்னும் அரசனின் 18 ஆவது ஆட்சியாண்டில் எழுதப்பட்டது என்பது தெளிவு. தமையனான முதலாம் விஜயபாகு இறந்தபின் ஜயபாகு 1010ம் ஆண்டில் அரசனாக முடிசூட்டிக்கொண்டான். எனவே அவனது 18 ஆவது ஆண்டு என்பது 1028 ஆம் ஆண்டு ஆகும். ஆனால், குறுகிய காலத்திலேயே விஜயபாகுவின் மகன் விக்கிரமபாகு இவனைத் துரத்திவிட்டு ஆட்சியைக் கைப்பற்றிக்கொண்டான் என்பதால் குறித்த ஆண்டில் விக்கிரமபாகுவே அரசனாக இருந்தான். ஆனால், இவன் முடிசூடாமல் அரசாண்டான் என்றும் அதனால், கல்வெட்டுக்கள் தொடர்ந்தும் ஜயபாகுவின் ஆட்சியாண்டைக் குறித்தே வெளியிடப்பட்டன என்றும் கருதப்படுகிறது.
# பாயீ சுசி

**பாயீ சுசி** (*Bae Suzy*, பிறப்பு: அக்டோபர் 10, 1994) ஒரு தென் கொரிய நாட்டு நடிகை மற்றும் பாடகி ஆவார். இவர் 2010ஆம் ஆண்டு ட்ரீம் ஹை என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார், அதை தொடர்ந்து பிக் போன்ற தொடர்களில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.
# கிம் சூகியுன்

**கிம் சூகியுன்** (பிறப்பு: 16 பெப்ரவரி 1988) என்பவர் ஒரு தென் கொரியா நாட்டு நடிகர் ஆவார். இவர் தென் கொரியாவில் அதிக சம்பளம் வாங்கும் நடிகர்களில் ஒருவர், அத்துடன் இவரின் நடிப்புத்திறனுக்காக நான்கு பேக்சாங் கலை விருதுகள், இரண்டு கிராண்ட் பெல் விருதுகள் மற்றும் ஒரு புளூ டிராகன் திரைப்பட விருது போன்றவற்றை வென்றுள்ளார்.  
இவர் 2012 முதல் 2016 வரை மற்றும் 2021 இல், அவர் 'போர்ப்சு கொரியா பிரபல நட்சத்திரங்கள் 40' என்ற பட்டியலில் தேர்வு செய்யப்பட்டார். அத்துடன் இவர் 2014 ஆம் ஆண்டில் கேலப் கொரியாவின் ஆண்டின் சிறந்த தொலைக்காட்சி நடிகராகத் தேர்ந்தெடுக்கப்பட்டார் மற்றும் போர்ப்ஸ் நாளிதழ் அவர்களின் 2016 ஆம் ஆண்டின் 30 வயதுக்குட்பட்ட 30 ஆசியா பிரபலங்களின் பட்டியலில் இவர் இடம்பெற்றுள்ளார்.
# கிம் சூகியுன்

## ஆரம்ப கால வாழ்க்கை

இவர் 16 பெப்ரவரி 1988 ஆம் ஆண்டு, தென் கொரியாவில் சியோலில் பிறந்தார். இவரின் தந்தை கிம் சுங்-ஹூன், 80களின் இசைக்குழு "செவன் டால்பின்ஸ்" இன் முன்னணி பாடகர் ஆவார். கிம்மின் தாயார், இவரது கூச்சம் மற்றும் உள்முக ஆளுமையைக் கடக்க உதவுவதற்காக, இவரது பள்ளிப் பருவத்தில் நடிப்பு வகுப்புகளை எடுக்க அவரை ஊக்குவித்தார்.  
இவர் தான் ஒரு நடிகராக வேண்டும் என்ற விருப்பம் உண்மையில் அவரது நடுநிலைப் பள்ளி மற்றும் உயர்நிலைப் பள்ளிக்கு இடையில் தொடங்கியது. இவர் 2006 வாக்கில், தனது ஆரம்ப, நடுநிலை மற்றும் உயர்நிலைப் பள்ளியை கங்னாம், சியோலில் முடித்தார் மற்றும் நேர்முகத்தேர்வுக்கு பிறகு 2007 இல் தொலைக்காட்சி நடிகராக அறிமுகமானார். இவர் 2009 இல் சுங்-ஆங் பல்கலைக்கழகத்தின் திரைப்படம் மற்றும் நாடகத் துறையில் சேர்ந்து பட்டம் பெற்றார்.
# கிம் சூகியுன்

## தொழில்

கிம் தனது பள்ளி ஆண்டுகளில் தனது உள்முக ஆளுமையை முறியடிக்க அவரது தாயின் பரிந்துரையின் பேரில் நடிப்பு வகுப்புகளை எடுத்தார். பின்பு ஒரு சில நாடகப் படைப்புகளைத் தொடர்ந்து, 2007 ஆம் ஆண்டில் 'கிம்ச்சி சீஸ் ஸ்மைல்' என்ற குடும்ப நகைச்சுவை தொடரில் மூலம் தொலைக்காட்சியில் அறிமுகமானார்.  
அதை தொடர்ந்து டிரீம் ஹை (2011), மூண் எம்பிரசிங் தி சன் (2012) ஆகிய தொலைக்காட்சி நாடகங்களிலும், தி தீவ்ஸ் (2012) மற்றும் சீக்ரெட்லி, கிரேட்லி (2013) ஆகிய அதிக வசூல் செய்த திரைப்படங்களிலும் நடித்ததன் மூலம் இவர் தன்னை ஒரு சிறந்த நடிகராக நிலைநிறுத்திக் கொண்டார். அத்துடன் மூண் எம்பிரசிங் தி சன் தொடரில் இவரது நடிப்பு அவருக்கு சிறந்த நடிகருக்கான பேக்சாங் கலை விருதில், தொலைக்காட்சிக்கான விருதை வென்றார்.  
இவர் 2013 ஆம் ஆண்டில் மை லவ் ஃப்ரம் த ஸ்டார் என்ற கற்பனைக் காதல் நகைச்சுவை தொடரிலும் மற்றும் தி புரொட்யூசர்ஸ் (2015) என்ற தொடரிலும் நடித்துள்ளார். இந்த தொடர்கள் மேலும் வெற்றியைப் பெற்றதால் கிம் ஒரு சிறந்த பிரபல கொரியன் நட்சத்திரமாக ஆனார். பின்னர் 2017 ஆம் ஆண்டு வெளியான 'ரீல்' என்ற திரைப்படம் வசூல் ரீதியாக தோல்வியைத் தொடர்ந்து, அவர் தனது கட்டாய இராணுவ சேவையை இணைந்து, 2019 ஆம் ஆண்டு தனது 2 வருட சேவையில் இருந்து விடுதலை அடைந்தார்.  
அதன் பின்னர் 2020 ஆம் ஆண்டில் 'இட்ஸ் ஓகே டு நாட் பி ஓகே' என்ற தொடரிலும், மற்றும் 2021 ஆம் ஆண்டில் திரில்லர் தொடரான 'ஒன் ஆர்டினரி டே' ஆகியவற்றுடன் அவர் மீண்டும் நடிக்கத் தொடங்கினார்.
# அரசு உயர்நிலைப் பள்ளி, நாரணாபுரம்

**நாரணாபுரம் அரசு உயர்நிலைப்பள்ளி**, தமிழ்நாட்டில் விருதுநகர் மாவட்டத்திலுள்ள நாரணாபுரம் பேரூராட்சியிலுள்ள 2010 ஆம் ஆண்டு மத்திய இடைநிலைக்கல்வித் திட்ட உதவியுடன் தரம் உயர்த்தப்பட்ட ஓர் பள்ளி ஆகும். அதற்கு முன்பு இப்பள்ளி நடுநிலைப்பள்ளியாக இருந்து வந்தது. பள்ளி ஆரம்பிக்கும் போது 34 மாணவர்களைக் கொண்டே ஆரம்பிக்கப்பட்டது. பின்பு படிப்படியாக மாணவர்களின் எண்ணிக்கை உயரத் தொடங்கியது. இப்பள்ளியில் நாரணாபுரம் மற்றும் அதைச் சுற்றி உள்ள ஜமீன்சல்வார்பட்டி, பெத்துலுபட்டி, லட்சுமியாபுரம், சிவகாசிக்கு அருகாமையில் உள்ள பகுதி மாணவர்கள் பயின்று வருகின்றனர். தற்போது இப்பள்ளியில் 20 ஆசிரியர்கள் உள்ளனர். 579 மாணவ மாணவியர்கள் பயின்று வருகின்றனர். 2014-15 ஆம் கல்வி ஆண்டில் பத்தாம் வகுப்பில் 111 மாணவர்கள் தேர்வு எழுதி 111 மாணவர்களும் தேர்வாகி 100க்கு 100 தேர்ச்சி பெற்றனர்.  
2020-21 ஆம் கல்வி ஆண்டில் தற்போது 811 மாணவர்கள் பயின்று வருகின்றனர். 30 ஆசிரியர்கள் பணியாற்றி வருகின்றனர்.
# பிளாட்டினம் புரோமைடு

**பிளாட்டினம் புரோமைடு** *(Platinum bromide)* என்பது PtBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர்பச்சை நிறத்தில் தூளாக உள்ள இச்சேர்மமானது பல பிளாட்டினம் புரோமைடு சேர்மங்கள் தயாரிப்புக்கு முன்னோடியாக விளங்குகிறது. பலேடியம் குளோரைடு மற்றும் பலேடியம் புரோமைடு சேர்மங்கள் போலவே பிளாட்டினம் புரோமைடும் ஒருங்கிணைவு கரைப்பான்கள் அல்லது ஈந்தணைவி வழங்கிகள் முன்னிலையில் மட்டுமே கரைகிறது.
# பிளாட்டினம் புரோமைடு

## பயன்கள்

பிளாட்டினம் புரோமைடுடன் இமிடசோனியம் உப்பு வேற்று வளைய முன்னோடிகளை சூடுபடுத்துவதால் பிளாட்டினத்தின் தாண்டல் உலோக கார்பீன் அணைவுச் சேர்மங்கள் தயாரிக்க முடியும். மற்றும், இருமெத்தில் கந்தகாக்சைடில் உள்ள சோடியம் அசெட்டேட்டை சூடுபடுத்துவதாலும் பிளாட்டினத்தின் தாண்டல் உலோக கார்பீன் அணைவுச் சேர்மங்கள் தயாரிக்க முடியும்.  
தோலில் படநேர்ந்தால் எரிச்சலூட்டும்.
# காமராஜர் காலனி, விளாம்பட்டி

**காமராஜர் காலனி** விருதுநகர் மாவட்டம், சிவகாசி ஒன்றியம், மாரனேரி கிராமம், விளாம்பட்டி ஊராட்சிக்கு உட்பட்ட ஒரு சிற்றூர் ஆகும். இக்கிராமத்தில் சுமார் 350 குடும்பங்கள் வசிக்கின்றனர். அனைத்து மக்களின் பிரதானத் தொழில் பட்டாசு தொழில் ஆகும். சிலர் தீப்பெட்டித் தொழிலும் ஈடுபடுகின்றனர். இக்கிராமத்தின் மாணவர்கள் விளாம்பட்டி மேல்நிலைப்பள்ளியிலும், தொடக்கப்பள்ளியிலும் தங்களது பள்ளிக் கல்வியை பயில்கின்றனர்.
# ரெட்டிப் பேரரசு

**ரெட்டிப் பேரரசு** (Reddy kingdom) (ஆட்சி காலம்: கி பி 1325–1448)தென்னிந்தியாவின் தற்கால ஆந்திரப் பிரதேசம் கடற்கரை மற்றும் மத்திய ஆந்திரப் பிரதேசத்தின் பகுதிகளை கொண்டது. காக்கத்தியர் பேரரசையும் மற்றும் தேவகிரி யாதவர்களை வென்ற பின்பு தில்லி சுல்தானகப் படைகளை எதிர் கொள்ள வேண்டி, **புரோலய வேமா ரெட்டி** என்பவர் இப்பேரரசை கி. பி 1325இல் நிறுவினார்.
# ரெட்டிப் பேரரசு

## தோற்றம்

தெலுங்கானா பகுதியை ஆண்ட காக்கத்தியர் பேரரசில், ரெட்டி இன மக்கள் படைத் தலைவரகளாகவும், குறுநில மன்னர்களாகவும் இருந்தவர்கள். தில்லி சுல்தான்களால், காகாதீயப் பேரரசு 1323இல் வீழ்ச்சி கண்ட பின், ரெட்டி குறுநில மன்னர்கள் தன்னாட்சியுன் ஆட்சி புரிந்தனர். புரொலய வேமா ரெட்டி என்பவர் தற்கால பிரகாசம் மாவட்டம், அத்தங்கி எனும் ஊரில் தற்காலிகமாக தலைநகரத்தை அமைத்து ரெட்டிப் பேரரசை 1325இல் நிறுவினார். பின்னர் ராஜமுந்திரிக்கு தலைநகரம் மாற்றம் செய்யப்பட்டது.
# ரெட்டிப் பேரரசு

## பேரரசின் விரிவாக்கம்

ரெட்டி பேரரசர்கள் மத்திய ஆந்திரத்தையும், கடற்கரை ஆந்திரப் பிரதேசத்தையும் 1325 முதல் 1448 முடிய ஆட்சி செய்தனர்.பின்னர் வடக்கில் ஒடிசாவின் கட்டக் முதல் தெற்கில் காஞ்சிபுரம் மற்றும் மேற்கில் ஸ்ரீசைலம் வரை ரெட்டிப் பேரரசு விரிவு படுத்தப்பட்டது.இரண்டு மலைக் கோட்டைகளை கட்டினர். ஒன்று விஜயவடாவிற்கு வடமேற்கில் 20 கி. மீ தொலைவில் கொண்டபள்ளியில் ஒரு மலைக் கோட்டையும், மற்றொன்று குண்டூரிலிருந்து மேற்கில் 30 கி. மீ தொலைவில் கொண்டவீடு எனுமிடத்தில் ஒரு மலைக் கோட்டை கட்டினர். பெல்லம்கொண்டா, வினுகொண்டா மற்றும் நாகாஜூனா கோட்டைகள் ரெட்டி அரசின் கீழ் வந்தன.  
ஒடிசாவின் கஜபதி பேரரசு, 15ஆம் நூற்றாண்டின் நடுவில் ரெட்டிப் பேரரசை வெற்றிக் கொள்ளும் வரை ஆந்திராவை ஆட்சி செய்தனர்.
# ரெட்டிப் பேரரசு

## ரெட்டி பேரரசர்கள்

1. பிரளய வேமா ரெட்டி கி பி 1325-1424 - ரெட்டிப் பேரரசை நிறுவியவர்.
1. அனவோதா ரெட்டி 1335-1364 - பிரளய வேமா ரெட்டியின் மகன்
1. அனவெமா ரெட்டி 1364-1386 - அனவோதா ரெட்டியின் சகோதரன். ராஜமுந்திரி நகரத்தை இசுலாமியர்களிடமிருந்து கைப்பற்றி ரெட்டி அரசின் தலைநகரத்தை ராஜமுந்திரிக்கு மாற்றியவர்.
1. கொமாரகிரி ரெட்டி 1386-1402 - அனவோதா ரெட்டியின் மகன்
1. கட்டய வேமா ரெட்டி 1395-1414 - விசயநகரப் பேர்ரசர் ஹரிஹர ராயலுவின் மகளை மணம் செய்து கொண்டவர்.
1. அல்லாதா ரெட்டி 1414-1423
1. வீரபத்திர ரெட்டி 1423-1448
# ரெட்டிப் பேரரசு

## சமயம் & இலக்கியம்

, ஸ்ரீசைலம்]]
ரெட்டி அரசர்கள் சைவ சமயத்திற்கும், வைணவ சமயத்திற்கு ஆதரவாக இருந்தனர். ஸ்ரீசலைத்தில் சிவன் கோயிலையும், அகோபிலத்தில் நரசிம்மர் கோயிலையும் அன்னியப் படையெடுப்புகளிலிருந்து காத்து பராமரித்தனர். இவ்வரசின் காலத்தில் ஆந்திரத்தில் சமசுகிருதம் வளர்ந்து பல இலக்கியங்களை வழங்கியது.
# காலச்சூரி பேரரசு

**<big>''' காலச்சூரி பேரரசு '''</big>**  
| **அலுவல் மொழிகள்** | வடக்கில்: சமசுகிருதம்
தெற்கில்: கன்னடம் |
| --- | --- |
| **தலைநகரங்கள்** | பேரரசின் வடக்கில்: திருபுரி
பேரரசின் தெற்கில்: பசவகல்யாண் |
| **அரசாட்சி முறை** | முடியாட்சி |
| **சமயங்கள்** | இந்து சமயம்
பௌத்தம்
சமணம் |
| **முன்னிருந்த அரசு** | மேலைச் சாளுக்கியர் |
| **பின் வந்த அரசு** | யாதவப் பேரரசு
போசளப் பேரரசு |  
பக்கத்து நாடுகளும், ஆசியா கண்டம் கி. பி 1200]]  
**காலச்சூரி பேரரசு** (Kalachuri Empire) (ஆட்சி காலம்; கி பி 1130–1184) மத்திய இந்தியாவின் விந்திய மலைக்கு வடக்கேயும், விந்திய மலைக்கு தெற்கேயும் இரண்டு பேரரசுகளாக 11ஆம் நூற்றாண்டு முதல் 12ஆம் நூற்றாண்டு முடிய ஆட்சி செய்தன.  
இந்தியாவின் ஜபல்பூர் அருகே உள்ள திருபுரி (திவார்) நகரை தலைநகராகக் கொண்டு, தற்கால மத்தியப் பிரதேசம், இராஜஸ்தான், பகுதிகளை ஆண்ட வடக்கு காலச்சூரி பேரரசின் ஆட்சியாளர்களை, சேதி நாட்டவர் அல்லது ஹேஹேயர்கள் (இராஜபுத்திர குலம்) என்றழைப்பர். இப்பேரரசு எட்டாம் நூற்றாண்டில் துவங்கி, படிப்படியாக வளர்ந்து 12 முதல் 13வது நூற்றாண்டு காலத்தில் வீழ்ச்சியடையத் துவங்கியது. விந்திய மலைக்கு தெற்கே தற்கால கன்னடப் பகுதிகளை ஆட்சி செய்த காலச்சூரி பேரரசர்களை ஆரியரல்லாத திரிகூட வம்சத்தவர் எனப்பட்டனர்.
துவக்ககால காலச்சூரி அரசர்கள், நர்மதை சமவெளியில் அமைந்திருந்த மகிழ்மதி நகரத்தை தலைநகராகக் கொண்டு, கி. பி 550 - 620 முடிய தற்கால மகாராஷ்டிரம் மாலவம் மற்றும் மேற்கு தக்கானப் பகுதிகளை ஆண்டனர். துவக்க கால தெற்கு காலச்சூரி அரசர்களில் புகழ் பெற்றவர்கள் கிருஷ்ணராஜன், சங்கரகனன், புத்தராஜன் ஆவர். காலச்சூரிகள் இந்துசமயத்தை குறிப்பாக பாசுபதத்தை பின்பற்றினர்.  
**தெற்கு காலச்சூரிப் பேரரசு** 1130 - 1184 முடிய தற்கால கருநாடக மாநிலத்தின் வடக்குப் பகுதிகளையும், மகாராஷ்டிர மாநிலத்தின் சில பகுதிகளையும் ஆண்டது. தெற்கு காலச்சூரிகள் தக்காணத்தில் 1156 - 1184 கால கட்டத்தில் தங்கள் பேரரசை நிலைநாட்டியது.
# காலச்சூரி பேரரசு

## காலச்சூரிகளின் தோற்றம்

### மத்திய இந்தியாவில் தோற்றம்

பதாமி சாளுக்கியர்களின் வருகைக்கு முன்னர், காலச்சூரிப் பேரரசில் மத்திய மற்றும் மேற்கு இந்தியாவின் குஜராத், இராஜஸ்தான், மால்வா, கொங்கணம் மற்றும் மகாராஷ்டிராவின் சில பகுதிகள் அடங்கி இருந்தன.
# காலச்சூரி பேரரசு

## தெற்கு காலச்சூரி குலம்

, கேதாரேசுவரர் கோயில், பல்லிகாவி, சிமோகா மாவட்டம், கருநாடகம்]]  
துவக்க கால தெற்கு காலச்சூரி குலங்கள் சமண சமயத்தை பின்பற்றியது. மேலைச் சாளுக்கியர்களுக்கும், ஆறாம் விக்கிரமாதித்தியப் பேரரசுக்கு கப்பம் செலுத்தியது. மேலைச் சாளுக்கியர்களுடன் திருமண உறவு கொண்டிருந்தனர்.
# காலச்சூரி பேரரசு

## தெற்கு காலச்சூரி குலம்

### தெற்கு காலச்சூரிப் பேரரசின் வீழ்ச்சி

பதாமி சாளுக்கியர்களின் எழுச்சியால் தெற்கு காலச்சூரிப் பேரரசு 7ஆம் நூற்றாண்டு முதல் வீழ்ச்சி அடையத் துவங்கியது.
# காலச்சூரி பேரரசு

## தெற்கு காலச்சூரி குலம்

### தெற்கு காலச்சூரி அரச குலங்கள்

- உசிதா
- அசகா
- கன்னம்
- கிரியசகா
- முதலாம் விஜ்ஜலா
- கன்னமா
- ஜொகாமா
- பெர்மடி
- இரண்டாம் விஜ்ஜலா - (1130–1167)
- சோவிதேவா (1168–1176)
- மல்லுகி --> சங்கமாவால் வீழ்த்தப்பட்டான்
- சங்கமா (1176–1180)
- அகாவமல்லா (1180–1183)
- சிங்கனா (1183–1184)
# தேவா பேரரசு

**தேவா பேரரசு** (Deva Dynasty) (ஆட்சி காலம் 12-13வது நூற்றாண்டு) மத்தியகால இந்தியாவில் வங்கத்தில் சென் பேரரசுக்கு பின்னர் கிழக்கு வங்காளத்தை ஆண்ட இந்து ஆட்சியாளர்கள். இப்பேரரசின் தலைநகரமாக தற்காலத்தில் வங்காள தேசம் நாட்டில் உள்ள விக்கிரம்பூர் நகரம் ஆகும். இப்பேரரசின் முடிவு காலம் குறித்து அறிய இயலவில்லை.  
இந்த இந்து வைணவ சமயத்தைப் பின்பற்றிய இந்த தேவா பேரரசுக்கு முன்பு பௌத்த சமயத்தை சார்ந்த, எட்டு முதல் ஒன்பதாம் நூற்றாண்டு முடிய தேவபர்வதம் நகரை தலைநகராகக் கொண்டு நான்கு மன்னர்கள் ஆட்சி செய்தனர். பழங்கல்வெட்டுகளில் அவர்களில் சாந்தி தேவா, வீரதேவா, ஆனந்த தேவா மற்றும் பவதேவா என நான்கு அரசர்கள் பெயர் காணப்படுகிறது.  
தேவா பேரரசின் வரலாற்றை, தாமோதர தேவா என்பவர் சாலிவாகன ஆண்டு 1156, 1158 மற்றும் 1165 இல் எழுதிய மூன்று செப்பேடுகள் மூலம் தெரியவருகிறது.
# தேவா பேரரசு

## இதையும் காண்க

- பாலப் பேரரசு
- கௌடப் பேரரசு
- காம்போஜ பால வம்சம்
- சென் பேரரசு
# உலக ஊழல் பாரமானி

**உலக ஊழல் பாரமானி** என்பது ஊழல் பற்றி பொதுமக்களிடம் நடத்தப்பட்ட பாரிய மதிப்பீட்டின் அறிக்கையின் *பன்னாட்டு வெளிப்படைத்தன்மை* அமைப்பின் வெளியீடாகும். இவ்மதிப்பீடு 107 நாடுகளில் உள்ள 114,000 பேரிடம் ஊழல் பற்றிய அவர்களின் பார்வையாகும்